Etiopska pravljica: ALI OPICE NOSIJO KLOBUKE?

Nekega dne je prodajalec klobukov Ato Abate šel v Desi. Bil je vroč dan in kmalu se je utrudil. Opoldne je prispel do nekaj dreves. Usedel se je v senco in si odpočil. Nato je vzel iz bisage hrano in obedoval. Ko je pojedel, je zaspal.

Pod drevesom je spal kako uro. Iz krošnje pa so ga opazovale opice. Zaželele so si njegove klobuke. Ko je Ato Abate zaspal, so zlezle z drevesa, si poveznile klobuke na glavo in znova splezale na drevo. Ko se je Ato Abate prebudil, je ugotovil, da je brez klobukov. Nato je pogledal v krošnjo drevesa in zagledal opice. Vse so bile pokrite s klobuki.

»Vrnite mi klobuke! » je zavpil. Toda opice klobukov niso hotele vrniti.

Odlomek

Desi – mesto v Afriki

bisaga – torba

Preberi pravljico in v zvezek za slovenščino naredi naslednje naloge.

Odgovori na vprašanja v celih povedih.

1. Kaj je prodajal Ato Abate?
2. Kdo se je skrival na drevesu, pod katerim je spal?
3. Kaj so naredile opice?
4. Kako se je počutil Ato Abate?

Kaj misliš, kako se pravljica konča? Napiši v nekaj povedih.

Kakšen klobuk bi imel/-a ti? Nariši ga.